JayJayThrowThrow/commonwealth-wiki-mix huggingface dataset:
Alexander Hamilton

Alexander Hamilton (11 Januarie 1755 of 1757 – 11 Julie 1804) was 'n Amerikaanse staatsman.

Hamilton gaan in 1773 na New York en neem aktief deel aan die Amerikaanse Vryheidsoorlog. Deur sy organisering van ’n kompanie artillerie (in 1775) trek hy die aandag van die opperbevelvoerder George Washington, wat hom in 1777 as sy persoonlike adjudant en sekretaris benoem.

In 1786 gaan hy as afgevaardigde van die staat New York na die Annapolis Konvensie, wat die voorloper sou wees van die VSA se konstitusionele vergadering van 1787. Hamilton was 'n vurige voorstander van 'n grondwet met 'n sterk sentrale gesag en saam met James Madison en John Jay skryf hy die nou-beroemde artikels wat uitgegee is as die Federalist.

In die eerste kabinet van George Washington word hy Minister van Finansies en begin toe ’n omvattende reorganisasie deur die aanvaarding van die uitstaande skuld van die jong republiek aan die buiteland sowel aan spesifieke skuldeisers. Hy stig 'n nasionale bank (1791) en organiseer die belasting. Dit was Hamilton se idee dat die belange van die land en die van die industrie en handel moet saamgaan, en dat daarvoor 'n sterk nasionale gesag nodig was. Hierdie klem op die federale regering wek weerstand by die verdedigers van die regte van die afsonderlike state en so ontstaan vanuit hierdie teenstelling die Amerikaanse partystelsel. Hamilton en sy aanhangers word die Federaliste genoem en daarteenoor staan die Republikeine van Thomas Jefferson. Maar uit Hamilton se idees het die huidige Republikeinse Party gegroei.

Na sy ministerskap vestig Hamilton homself as advokaat in New York, maar van 1798 tot 1800, toe 'n oorlog met Frankryk dreig, was hy onderbevelvoeder van die leër. In 1800 steun hy sy teenstander Jefferson vir die presidentskap om so die Republikeinse leier in New York, Aaron Burr, teen te werk. Burr word daaroor slegs vise-president en die twee mans het 'n ernstige haat teenoor mekaar ontwikkel. In ’n tweegeveg tref Burr vir Hamilton, wat aan sy wonde sterf.


Kategorie:Amerikaanse advokate
Kategorie:Amerikaanse militariste
Kategorie:Amerikaanse ministers
Kategorie:Generaals
Kategorie:Ministers van Finansies
Kategorie:Geboortes in die 1750's
Kategorie:Sterftes in 1804
Aaron Burr

Aaron Burr jr. (6 Februarie 1756 – 14 September 1836) was ’n Amerikaanse politikus en avonturier. Hy was ’n belangrike stigterslid van die Demokraties-Republikeinse Party in New York en ’n sterk ondersteuner van goewerneur George Clinton. Hy word nie juis onthou vir sy dienstydperk as derde Amerikaanse visepresident onder Thomas Jefferson nie, maar vir sy tweegeveg met Alexander Hamilton en sy verhoor en vryspreking op aanklagte van hoogveraad.


Kategorie:Amerikaanse militariste
Kategorie:Adjunkpresidente van die Verenigde State
Kategorie:Kolonels
Kategorie:Geboortes in 1756
Kategorie:Sterftes in 1836
Baktriese kameel

Die Baktriese kameel (Camelus bactrianus) is 'n groot gelyktonige hoefdier, inheems aan die steppe van Oos-Asië. Byna al die geskatte 1,4 miljoen Baktriese kamele wat vandag leef is makgemaakte diere, maar daar is steeds 'n beraamde 950 wilde Baktriese kamele in Noordwes-China en Mongolië. Hierdie diere is in Oktober 2002 op die lys van kritiek bedreigde spesies geplaas.
Voorkoms en habitat

Baktriese kamele is meer as 2 meter hoog by die boggels en weeg meer as 725 kg. Hulle is herbivore wat gras, blare en graan vreet en in staat is om tot 120 liter water op 'n slag te kan drink. Hulle het 'n uiters taai bek wat hulle in staat stel om doring-agtige woestynplante te vreet.

Hulle is uitstekend toegerus om hulleself te beskerm teen die woestynhitte en sand, met wye, gekussingde voetsole en leeragtige gekussingde kneë en bors, neusgate wat oop en toe kan maak, ore wat uitgevoer is met beskermende hare en ruie oogwimpers met twee rye ooghare. 'n Dik pels en wol hou die dier warm gedurende die koue woestynnagte en dien as insulasie gedurende die daaglikse hitte.

Die dromedariskameel (Camelus dromedarius) is die enigste ander kameelspesie inheems aan die Saharawoestyn, maar wat vandag uitgestorwe is in die natuur. In vergelyking is die Baktriese kameel 'n bonkiger en 'n meer geharde dier, wat in staat is om van die skroeiende hitte van Noord-Iran tot die vriesende winters van Tibet te kan oorleef.
Die dromedaris is groter en vinniger, en met 'n ruiter kan dit vir baie ure 'n spoed van 12 tot 15 km/uur handhaaf, in vergelyking met die 2,5 km/uur van die Baktriese kameel.
Geskiedenis

Daar word vermoed dat die Baktriese kameel, onafhanklik van die Dromedaris, ongeveer 2500 v.C. moontlik in Noord-Iran of Suid-Wes Turkestan makgemaak is, en dat die Dromedaris ongeveer 4000 v.C. in Arabië makgemaak is.
Galery


Beeld:Bactrain Camel.jpg|'n Baktriese kameel in die St. Louis dieretuin in Missouri.
Beeld:Bactrian.camel.smiles.arp.jpg|'n Vretende Baktriese kameel.
Beeld:Camel seitlich trabend.jpg|'n Baktriese kameel trotseer die koue in die dieretuin van Keulen.
Beeld:CamelsOmnogovi.jpg|'n Trop kamele les hulle dors by 'n krip in Mongolië.

Verwysings
Eksterne skakels

* National Geographic: Wild Bactrian Camels Critically Endangered


Kategorie:Gedomestikeerde diere
Kategorie:Kameelagtiges
Kategorie:Vee
Rooivlerktjagra

Die Rooivlerktjagra is 'n redelike algemene inwoner wat graag parmantig rondwip (sal eerder wegwip as opvlieg wanneer bedreig) op die grond, op soek na insekte en ander invertebrata tussen droë blare en gras. Word gewoonlik alleen of in pare opgemerk.
Identifikasie

Medium grootte maar kleiner as Swartkroon- en Grysborstjagra. Wenkbrou wit met diagnostiese swart lyn bo en onder die oë.
Habitat

Inheemse bos (Brachystegia uitgesluit)
Verspreiding

Afrika suid van die Sahara, afwesig in die hoëveld en droë weste.
Geluid

Vlieg op met luide prrr prrr prrr, gevolg deur swewende afwaartse vlug (stert gesprei) en omtrent 15 melodieuse dubbelfluite. Alarm roep is 'n kort tjirp tjirp.
Galery


Lêer:Shrike 1.JPG
Lêer:Shrike 3.JPG

Ander name

* Engelse naam: Threestreaked Tchagra
* Tswana: Mugubani
* Duits: Damaratschagra
* Wetenskaplike naam: Tchagra australis
Sien ook

* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Bronnelys

* Roberts' Birds of Southern Africa, Sixth Edition, ISBN 0620175834
* Avibase se inskrywing van die driestreeptjagra


Kategorie:Boslaksmanne
Hillbrow-toring

duimnael|upright|Die Hillbrow-toring.
duimnael|links|120px|Adv. J.G. Strijdom
__NOTOC__
Die Hillbrow-toring is 'n toring in Johannesburg, Suid-Afrika. Dit is in die gelyknamige buurt, is tussen Junie 1968 en April 1971 opgerig, en op 270 meter hoog een van die hoogste strukture in Afrika. Dit is oorspronklik genoem na die voormalige eerste minister J.G. Strijdom, maar staan tans bekend as die Hillbrow-toring. Dit behoort aan Telkom, en is hoofsaaklik opgerig om as mikrogolftoring te dien, en gevolglik moes dit hoër as die omliggende woonstelgeboue wees. Vroeër het die boonste verdiepings as toeristeaantreklikheid gedien met 'n uitkykpunt vir 200 mense asook 'n draairestourant. Dit is egter om veiligheidsredes in 1981 gesluit en dien tans as kantore vir Telkom.

In 2009 is 'n 35 ton sokkerbal vir die 2010 FIFA Sokker-Wêreldbekertoernooi tydelik as bemarking op die toring aangebring.
Fotogalery
Sien ook

* Sentech-toring
Verwysings
Eksterne skakels

* Beskrywing by joburg.org.za
* Hillbrow-toring by structurae


Kategorie:Geboue en strukture in Johannesburg
Kategorie:Torings
Sentech-toring

duimnael|Die Sentech-toring in Brixton, Johannesburg.

Die Sentech-toring is 'n 240 meter hoë toring in Johannesburg, Suid-Afrika.

Dit is in 1961 gebou, en het oorspronklik bekend gestaan as die Albert Hertzog-toring, genoem na die parlementslid, Albert Hertzog, seun van die voormalige Eerste Minister, J.B.M. Hertzog. Hy was die stigter van die Herstigte Nasionale Party, en as gevolg daarvan het die toring 'n naamsverandering ondergaan na die Brixton-toring, genoem na die voorstad waarin dit opgerig is.

Die toring word vir radio- en televisie-uitsendings asook telekommunikasie gebruik, en huisves tans Sentech-personeel.

Voordat dit in Januarie 1981 vir die publiek gesluit is, was dit 'n gesogte uitkykpunt en het beskik oor die vinnigste hysbak in die Suidelike Halfrond.
Sien ook

* Hillbrow-toring
Eksterne skakels

* Beskrywing by joburg.org.za
* Sentech-toring by structurae


Kategorie:Geboue en strukture in Johannesburg
Kategorie:Televisietorings
Faisal II van Irak

Faisal II (2 Mei 1935 - 14 Julie 1958) was van 1939 tot 1958 die laaste Irakse koning. Hy was 'n kleinseun van die beroemde koning Faisal I.

In 1939 volg hy sy vader koning Ghazi (1912-1939) op wat in 'n motorongeluk gesterf het.

As 'n tiener het Faisal skoolgegaan by Harrow Skool in die Verenigde Koninkryk saam met sy neef die latere Koning Hussein van Jordanië. Die seuns was maats en het klaarblyklik selfs beplan om hulle twee koninkryke saam te laat smelt om die bedreiging van militante pan-Arabiese nasionalisme teen te staan.

Tot met 2 Mei 1953 was Irak onder regentskap van Faisal se oom, Prins Abdullah (1913-1958). Selfs nadat hy meerjarig verklaar en ingehuldig is as koning van Irak bly die mag grootliks nog in die hande van Prins Abdullah.

In April 1941 word 'n staatsgreep deur pro-nasionalistiese offisiere onder leiding van Rasjid Ali geloods. Die staatsgreep word gesteun deur die antisemitiese en pro-nazistiese "Goue Vierkant"-organisasie. Die koning moes saam met sy moeder na Transjordanië vlug, maar kon na die onderdrukking van die staatsgreep met behulp van die Britte terugkeer.

Op 1 Februarie 1958 het Irak se buurstaat Sirië by President Gamal Abdel Nasser se Egipte aangesluit om die Verenigde Arabiese Republiek te vorm. In reaksie hierop het die twee Hasjimitiese koninkryke hul eie posisie versterk deur 'n soortgelyke alliansie te vorm. Twee weke later op 14 Februarie word die Arabiese Federasie van Irak en Jordanië gestig met Faisal, as die senior lid van die Hasjimitiese familie as die hoof van die staat.

Op 14 Julie 1958 loods nasionalistiese soldate 'n staatsgreep. Die koninklike villa in Bagdad waar Faisal met die koninklike familie woon, word deur die opstandige soldate bestorm. Bykans die totale koninklike familie word in die tuin byeen gedwing en vermoor, insluitende koning Faisal. Die lyk van die gehate Prins Abdullah word in triomf deur die strate gesleep en verbrand. Die omvang van die moorde op die koninklike familie het enige toekomstige terugkeer van 'n monargie in Irak vir alle praktiese rede onmoontlik gemaak.
Bibliografie leeswerk

* Khadduri, Majid. Independent Iraq, 1932–1958. 2nd ed. Oxford University Press, 1960.
* Lawrence, T. E. Seven Pillars of Wisdom. Besoek op 14 Julie 2008
* Longrigg, Stephen H. Iraq, 1900 to 1950. Oxford University Press, 1953.
* Morris, James. The Hashemite Kings. London, 1959.
* De Gaury, Gerald. Three kings in Baghdad, 1921-1958 (Hutchinson, 1961).
Eksterne skakels

Kategorie:Geboortes in 1935
Kategorie:Irakkese konings
Kategorie:Mense in die Tweede Wêreldoorlog
Kategorie:Sterftes in 1958
Abdul Karim Kassem

Abdul Karim Kassem (Arabies: عبد الكريم قاسم‎ `Abd al-Karīm Qāsim, populêr ook bekend as "az-Za’im"- "die leier"; 21 November 1914, Bagdad - 9 Februarie 1963, Bagdad) was 'n Irakkese militaris en politikus van gemengde Soennitiese, Sjiïtiese en Koerdiese afkoms.

Kassem volg sy militere opleiding aan die militêre akademie in Irak. Hy veg in die Arabies-Israeliese Oorlog van 1948-1949. Daarna sluit hy aan by die Vrye Offisiere, 'n groep Arabiese nasionalistiese offisiere wat gekant was teen die Irakse monargie en geïnspireerd was deur die Egiptiese president Gamal Abdel Nasser.

Op 14 Julie 1958 werp die Vrye Offisiere onder leiding van generaal Abdul Karim Kassem en die kolonels Abdel Salem Arif en Abdel Rahman Arif, gesteun deur die Ba'ath Party die Irakse regering omver. Koning Faisal II, bykans sy totale familie en die voormalige premier Nuri al-Said sterf tydens die staatsgreep. Daarna word 'n republiek uitgeroep en Kassem word premier.

Hoewel hy die Arabiese nasionalisme en President Nasser se beleid aanvanklik ondersteun het, word hy spoedig 'n teenstander en verbreek hy die kontak tussen die Vrye Offisiere en die Egiptiese president. Kassem soek hierna kontak met die Irakse Kommunistiese Pary wat sterk teenstanders van die Arabiese nasionalisme was.

In 1959 poog vise-premier Arif, enkele lede van die Vrye Offisiere en die Ba'ath Party 'n mislukte staatsgreep. Kassem laat sy teenstanders daarna opsluit (die meeste kry later amnestie of tronkstraf) en gesteun deur die Kommunistiese Party sluit hy 'n vriendskapsverdrag met die Sowjetunie. In Augustus 1960 probeer Koerdiese kommuniste in Kirkoek die mag oorneem. Kassem laat die opstand onderdruk en verbied die Irakse Kommunistiese Party. Daarna fokus Kassem op die verbetering van die lot van die armes, onder andere deur woningbouprojekte.

In 1963 kom daar 'n einde aan die bewind van Kassem, toe die Ba'ath Party die regering oorneem en Kassem laat fusilleer.

In Julie 2004 is Kassem se liggaam ontdek deur 'n nuusspan van Radio Dijla in Baghdad.
Bronne

* Coughlin, Con (2005). Saddam: His Rise and Fall. Harper Perennial. ISBN 0-06-050543-5.
* Dawisha, Adeed (2009). Iraq: a Political History from Independence to Occupation. Princeton University Press. ISBN 978-0-691-13957-9.
* Marr, Phebe (2004). The Modern History of Iraq. Westview Press. ISBN 9780813336152.
* Polk, William Roe (2005). Understanding Iraq. I.B. Tauris. ISBN 9780857717641.
* Simons, Geoff (1996). Iraq: From Sumer to Saddam. St. Martin's Press. ISBN 9780312160524.


Kategorie:Eerste Ministers van Irak
Kategorie:Irakese militariste
Kategorie:Generaals
Kategorie:Tereggestelde mense
Kategorie:Geboortes in 1914
Kategorie:Sterftes in 1963
Muiskleurvlieëvanger

Die muiskleurvlieëvanger is 'n mediumgrootte (lengte 17–20 cm) vlieëvanger sonder kenmerkende kleure. Dis nie maklik uitkenbaar behalwe vir tipiese vlieëvanger-bou en -houding.
Identifikasie

Muisgrys-bodele en ligter (grouwit) onderdele met swarterige bene en donkerbruin oë. Onderskeibaar van Maricovlieëvanger deur die afwesigheid van kontras tussen bo- en onderdele.
Habitat

Meestal breëblaarbosveld en -savanne, maar kom minder gereeld voor in die doringboomsavanne waar die Maricovlieëvanger aanwesig is.
Verspreiding

In suidelike Afrika beperk tot noordoostelike dele van Namibië (Caprivi), eSwatini, Botswana, Zimbabwe, ooste van Suid-Afrika en suide van Mosambiek tot teen die kus.
Roep

Deurmekaar trip triekie trip triekie klanke gevolg deur 'n sagter tjurr-geluid.
Ander name

* Engels: Pallid Flycatcher of Pale Flycatcher
* Duits: Fahlschnäpper
* Nederlands: Vale Vliegenvanger
* Frans: Gobemouche pâle
* Duits: Fahlschnäpper
* Portugues: Papa-moscas-pálido
* Wetenskaplike naam: Melaenornis pallidus of Bradornis pallidus
Sien ook

* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
Bronnelys

* Roberts' Birds of Southern Africa, Sixth Edition, ISBN 0620175834.
* biodiversityexplorer.org


Kategorie:Vlieëvangers
Kategorie:Voëls van die Krugerwildtuin
Slowenië

Slowenië (Sloweens: Slovenija, [slɔˈʋèːnija], ), amptelik die Republiek Slowenië (Republika Slovenija, ), is 'n land in die suidelike Sentraal-Europa, aan die suidoostelike uitlopers van die Alpe. Slowenië beslaan 'n oppervlakte van 20 271 km² en het 'n bevolking van 2 108 708 in 2021 gehad.

duimnael|links|Nasa-Satellietbeeld van Slowenië
duimnael|links|Topografiese kaart van Slowenië
Slowenië word in die weste begrens deur Italië, in die suide deur die Adriatiese See, Kroasië in die suide en ooste, Hongarye in die noordooste en Oostenryk in die noorde. Die hoofstad en grootste stad is Ljubljana.

Tot en met sy onafhanklikheid in 1991 was Slowenië 'n deelstaat van Joego-Slawië. Slowenië is sedert 1 Mei 2004 een van die lidlande van die Europese Unie en op 1 Januarie 2007 is die Euro as geldeenheid ingevoer. Die land is ook 'n lid van die Europese Raad, NAVO en het waarnemerstatus in die gemeenskap van Franstalige state, La Francophonie.

Slowenië is die welvarendste en mees ontwikkelde van alle voormalige Joego-Slawiese deelstate. Op 25 Junie 1991, aan die begin van die Joego-Slawiese oorloë het Kroasië en Slowenië gelyktydig hul onafhanklikheid van Joego-Slawië verklaar, waarmee die verbrokkeling van dié multi-etniese staat, maar ook die Joego-Slawiese Oorlog van die 1990's, begin het.
Verwysings
Bronne

; Algemeen
*
*
Eksterne skakels

* Amptelike webwerf
* Regering van die Republiek Slowenië

; Toerisme
----
*
* Toerisme in Slowenië
* InfoSlovenia.be
Opvoedkunde

Opvoedkunde of pedagogiek is die studie van hoe volwassenes (onderwysers, ouers) jongmense grootmaak vir 'n bepaalde doel. Die studie van onderwys word onderwyskunde genoem. Die studie van lesgee self, word didaktiek genoem.
Opvoedkunde

Opvoedkunde is die wetenskap van die ontwikkeling van 'n kind tot by volwassenheid. Dit bestudeer die opvoeding, die ontwikkelingsfases, asook die verhouding tussen die kind en sy omgewing: familielede, skool, vriende, die geboue in sy omgewing, media ens. Dit lê veral klem op die handelinge. Opvoeding is dus die toepassing van opvoedkunde in die praktyk.

Dit is opmerklik dat die opvoedkunde (pedagogiek) vir 'n lang tyd nie in alle lande as selfstandige wetenskap bestaan het nie maar dat dit in Nederland en Vlaandere wel so was. Gespesialiseerde studierigtings in pedagogiek sluit in:

* sosiale pedagogiek
* onderwyspedagogiek (met inbegrip van didaktiek)
* kliniese pedagogiek
* teoretiese pedagogiek
* forensiese pedagogiek
* Geskiedkundige pedagogiek bestudeer hoe opvoeders (onderwysers en ouers) in die verlede gestalte gegee het aan die begeerte om jeugdiges met 'n bepaalde doel voor oë groot te maak.
* Ortopedagogiek bestudeer die grootmaak van jeugdiges met liggaamsgestremdheid: ontwikkelingsstoornis of leerstoornis soos ADHD of disleksie.
* Psigopedagogiek

Sommiges huldig die mening dat daar teorieë behoort te bestaan wat altyd en oorhoofs behoort te geld oor die (Beïnvloeding van) menslike gedrag. Ander meen egter dat menslike gedrag onvoorspelbaar is en kan slegs met nabetragting evalueer word. Soms word pedagogiek gesien as 'n vorm van toegepaste sielkunde.
Vakgebiede

Algemene vakgebiede van die pedagogiek is:
* emosionele ontwikkeling
* estetiese ontwikkeling
* etiese ontwikkeling
* intellektuele en kognitiewe ontwikkeling
* liggaamlike opvoeding
* persoonlikheidsontwikkeling
* seksuele ontwikkeling
* sosiale ontwikkeling
----

Internasionaal bekende opvoedkundiges
* Jean-Jacques Rousseau (1712–1778)
* Immanuel Kant (1724–1804)
* Friedrich Fröbel (1782–1852)
* Don Bosco (1815–1888)
* Wilhelm Dilthey (1833–1911)
* John Dewey (1859–1952)
* Rudolf Steiner (1861–1925)
* Maria Montessori (1870–1952)
* Jean Piaget (1896–1980)
* Loris Malaguzzi (1920–1994)
* Paulo Freire (1921–1997)
Suid-Afrikaanse opvoedkundiges

* W. A Landman (1923- )
* P.A van Niekerk
Verwysings

* Nederlandstalige werf oor opvoedkunde
Eksterne skakels

* Nederlandstalige werf oor pedagogiek
* Vlaamse vereniging van ortopedagoge.
* Nog 'n Nederlandstalige werf
* Engelstalige werf met aanhalings deur beroemde opvoedkundiges
Tafel (sterrebeeld)

Tafel of Mensa behoort tot die klein sterrebeelde van die Suidelike Halfrond wat redelik laat afgebaken is en daarom aan geen antieke mitologie gekoppel word nie. Die sterrebeeld het sy naam gekry van die Franse sterrekundige Nicolas-Louis de Lacaille, wat in 1752 in Kaapstad, Suid-Afrika, gewoon het en dit vanaf sy uitkykpunt op Tafelberg ontdek het. Hy het dit aanvanklik Mons Mensae (Tafelberg) genoem, maar dit is later verkort tot Mensa.

’n Mens kan Mensa net vaagweg uitken aan die sterrehemel, maar kan die suidelikste derde deel van die sterrestelsel Groot Magellaanse Wolk (LMC vir Large Magellanic Cloud op die sterrekaart regs) as baken neem om die sterrebeeld te vind. Moontlik was hierdie sterrestelsel, wat teenoor die sterre van die Tafel geleë is, byna soos die wolke van Kaapstad se Tafelberg, wat ook kon bygedra het tot De Lacaille se benaming.

Buiten die suidpoolsterrebeeld, Oktant, is die Tafel die mees suidelike sterrebeeld en daarom is dit feitlik onsigbaar van die Noordelike Halfrond af. Ander aangrensende sterrebeelde is die Kameleon, Swaardvis, Suidelike Waterslang en Vlieënde Vis.
Ruimtevoorwerpe

Sterre

duimnael|links|200px|Die Groot Magellaanse Wolk.
Die Tafel is die dofste van al die sterrebeelde en bevat geen helder sterre nie – Alpha Mensae is die helderste en beswaarlik sigbaar met ’n magnitude van 5,09. Dit is ’n Son-tipe ster (spektraalklas G5 V) sowat 33 ligjare van die Aarde af. Dit is een van die sterre wat moontlik ’n aardagtige planeet kan hê.

Pi Mensae is 59 ligjare van hier en is ook ’n Klas G-ster, maar dit het ’n reusegasplaneet in ’n eksentrieke wentelbaan wat deur die ster se bewoonbare sone strek en dus die moontlikheid van ’n bewoonbare planeet uitsluit.
Diepruimtevoorwerpe

Die Tafel sluit ’n deel van die Groot Magellaanse Wolk in; die res lê in die sterrebeeld Swaardvis. Dit bevat ook die kwasar PKS 0637-752, wat ’n groot gasstraal het wat in beide optiese en X-straal-golflengtes sigbaar is.
Bronne

*
*
Eksterne skakels

* The Deep Photographic Guide to the Constellations: Mensa
* The clickable Mensa
* Star Tales – Mensa
* Die sterrebeeld Tafel by Constellation Guide
*
*



Kategorie:Tafelberg
Leersum

Leersum is 'n dorp in Nederland in die provinsie Utrecht op die Utrechtse Heuvelrug. Die voormalige munisipaliteit tel sowat 7 800 inwoners (2016) en het 'n oppervlak van 30 km².

Die munisipaliteit Leersum is vanaf 1 Januarie 2006 saamgevoeg met Amerongen, Doorn, Driebergen-Rijsenburg en Maarn. Dit vorm saam die munisipaliteit Utrechtse Heuvelrug.
Eksterne skakels

* Amptelike webwerf van Utrechtse Heuvelrug


Kategorie:Utrechtse Heuvelrug
Kategorie:Voormalige munisipaliteite in Utrecht (provinsie)
Kategorie:Nedersettings in Utrecht (provinsie)
James Doohan

James Montgomery Doohan (Vancouver, Brits-Columbië, 3 Maart 1920 – Redmond, Washington (Verenigde State), 20 Julie 2005) was 'n Kanadese akteur wat veral deur sy rol as ingenieur Montgomery Scott ("Scotty") in die Amerikaanse televisie-reeks Star Trek internasionale bekendheid verwerf het.

Doohan se gesin ly onder die alkoholisme van die vader, en in sy outobiografie Beam me up, Scotty (Straal my op, Scotty) onthul hy besonderhede van sy loopbaan as soldaat in Europa en as akteur in wetenskapsfiksie-films en -televisie-reekse. Hy beskryf ook sy pogings om van alkoholisme en die gevolge daarvan te ontvlug. Hy veg onder meer as offisier in die Tweede Wêreldoorlog en neem aan die Gealliëerde Magte se landing in Normandië deel.

Toe hy in 1966 die rol as "Scotty" in die Amerikaanse netwerk NBC se televisie-reeks Star Trek begin speel, staan hy reeds bekend as 'n gesogte akteur. In die reeks Space Command vertolk hy vir die eerste keer die rol van 'n ruimtevaarder.

In 1979 word die eerste rolprentteater-verfilming van Star Trek met Doohan as "Scotty" vertoon.

Op die ouderdom van 85 jaar beswyk James Doohan in sy huis in Redmond in die VSA-deelstaat Washington aan die gevolge van longontsteking.
Bibliografie

;Autobiografie
*

;Wetenskapfiksie (The Flight Engineer reeks):
*
*
*
Eksterne skakels

*


Kategorie:Geboortes in 1920
Kategorie:Sterftes in 2005
Kategorie:Kanadese manlike akteurs van die 20ste eeu
Kategorie:Kanadese manlike akteurs van die 21ste eeu